Asia Barat

Asia Barat (dikumbai mega Asia Barat Daya) nya kandang menua pemadu barat di Asia. Baka ti udah ditukuka bala pakar akademi, tubuh GBB enggau institusyen ke bukai, kandang menua tu mungkur Anatolia, Semenanjung Arab, Iran, Mesopotamia, tanah tinggi Armenia, Levan, pulau Saiprus, Semenanjung Sinai enggau Kaukasus Selatan. Kandang menua tu diserara ari Afrika nengah Ismus Suez di Ejip, sereta ari Eropah nengah jalai ai Selat Turki enggau alur ai Kaukasus Besai. Asia Tengah bepalan di bagi timur laut kandang menua tu, seraya Asia Selatan di bagi timur iya. Dua belas tasik ngelingi kandang menua tu (nitihka aruh jam): Tasik Aegean, Tasik Marmara, Tasik Chelum, Tasik Kaspia, Teluk Persia, Teluk Oman, Tasik Arab, Teluk Aden, Tasik Mirah, Teluk Aqaba, Teluk Suez, enggau Tasik Mediterranean. Asia Barat mungkur mayuh kandang menua ti ditukuka sebaka enghau Timur Tengah. Timur Tengah mya leka jaku politik ditukuka pakar geografi Eropah ti udah nyengkaum mayuh macham kandang menua nitihka sejarah bepanggai ba konteks politik enggau sejarah, lalu Asia Barat nya siti leka jaku geografi ti lebih betul sereta konsisten. Leka jaku tu enda nyengkaum mayuh kandang menua Ejip enggau bagi menua barat laut Turki, tang nyegkaum bagi selatan Kaukasus.

Kereban sanding